|  |
| --- |
|  |
| **PÄRNUMAA, PÄRNU LINN, RABA 1a LASKETIIRU KASUTUSSE ANDMISEKS KORRALDATAVA KIRJALIKU ENAMPAKKUMISE TINGIMUSED JA LÄBIVIIMISE KORD**Kaitseliit annab Kaitseliidu Pärnumaa maleva juhatuse 29.12.2015 nr PN-0.1-2.1/15/26890PR ja 18,02,2016. Nr K-0.1-1/16/4319PR alusel üürile Pärnu linnas, Raba 1a paikneva Lasketiiru kompleksi.Kaitseliidu Pärnumaa malev korraldab Pärnu linnas, Raba 1a, asuva Lasketiiru kompleksi ja kinnistu üürile andmise enampakkumise juriidilisele isikule:Lepinguga annab Üürileandja Lepingus sätestatud tingimustel ja tähtajaks Üürnikule kasutada Kaitseliidule kuuluva kinnistu: katastritunnusega 62510:089:0002 suurusega 1813,9m² ja sellel paikneva Lasketiiru hoone koos tehnoseadmete ja rajatistega, ehitusaluse pinnaga 1394m². Lasketiiru kompleksis paiknevad üksteisest eraldatud sportpüssi, õhupüssi ja püstoli lasketiirud, relvaruum, õppeklass, saun, riietusruumid meestele ja naistele, sanitaarsõlm, termosõlm ja administratiivruumid. Lasketiiru kompleks on varustatud laskmiseks kohandatud sisseseadega, osaliselt tsentraalselt köetav, ühendatud toimiva linna vee- ja kanalisatsioonivõrguga ja kaetud tuletõrje ja videovalve süsteemiga. Elektripeakaitse 50A.Üürileping sõlmitakse üürilepingu ja selle lisades kirjeldatud tingimustel. Pakkumise esitajal ei tohi olla maksuvõlgnevusi ja maksehäireid viimase 3. aasta jooksul.Pakkumise esitajal peavad olema lasketiiru või laskepaiga kasutamise tegevusluba, vähemalt 2. aastane sellealane haldamise kogemus, ja esitama seadusest tulenevad selleks vajalikud PPA load/litsentsid ning kvalifitseeruma läbi viima relva- ja laskeõpet.Üürniku esindaja peab omama juriidilise isiku relvade eest vastutava õigused.Üürnikul on õigus kasutada kinnistut ja Lasketiiru üksnes sihtotstarbeliselt.Vara antakse üürilepingu alusel kasutamiseks tähtajaga **10 aastat.** **Üüri suurus vähemalt 100** EUR ühes kalendrikuus (käibemaksu ei lisandu). Elektrienergia, vee ja kanalisatsiooni ja prügi äraveo tasumine toimub vastavalt arvestite ja maleva poolt esitatud arvete alusel. Varaga on võimalik tutvuda selle asukohas, milleks tuleb eelnevalt leppida kokku aeg enampakkumise korraldaja esindajaga: Pärnumaa maleva haldusjuht: Alar Ehala, kontaktandmed tel: 53041570, e-post: alar.ehala@kaitseliit.ee 1. Vara on Kaitseliidu omand, vara ei ole arestitud, selle suhtes ei ole vaidlusi, vara ei ole koormatud kolmandate isikute õigustega nagu näiteks üüri-, rendi- või muud kasutuslepingud. 2. Vara antakse kasutamiseks kirjaliku enampakkumise teel vastavalt käesolevale kirjaliku enampakkumise- ja kaitseliidu poolt üürilepingu lisades väljatoodud tingimustele ning läbiviimise korrale. 3. Enampakkumise alghind ehk ühe kuu üür on mitte vähem kui 100,00€ (ükssada eurot), pakkumuse esitamisel arvestada, et üürile käibemaksu ei lisandu. Sõlmitava lepingu alusel tasutava üüri suuruseks on vastavalt käesolevale korrale enampakkumisel pakutud kõrgeim hind. 4. Enampakkumisel osalevad isikud ei ole kohustatud tasuma lepingu sõlmimise tagatist.5. Kirjalik enampakkumine / pakkumiste avamine toimub Kaitseliidu Pärnumaa maleva staabihoones, mis paikneb Pärnus, Pikk tn 20, **04.04.2016 kell 12.00**.6. Enampakkumisel osaleja esitab Kaitseliidule kinnise ümbriku, millele on märgitud järgmised andmed:Kaitseliit (Kaitseliidu Pärnumaa malev)Pärnu, Pikk tn 20Kirjalik enampakkumine "Pärnu linnas, Raba1a asuva lasketiiru üürile andmine“Juriidilise isiku nimi, registrikood, aadress, sidevahendite andmed"PAKKUMINE”"Mitte avada enne 04.04. 2016 kell 12.00.”7. Pakkumine tuleb esitada aadressil Pärnumaa maleva valvelauda tööpäevadel E-N 8.30-16.45, R 8.30-14.00. **Pakkumine tuleb esitada hiljemalt 04.04.2016 kell 11.00.** Posti teel saadetud ümbrik peab olema Rapla maleva staapi saabunud enne avamise kellaaega. Postiaadress on Pärnu, Pikk tn 208. **Ümbrikus peavad sisalduma järgmised dokumendid:**8.1. pakkuja nimi, kontaktandmed;8.2. avaldus enampakkumisel osalemiseks enampakkumisel kehtinud tingimustel;8.3. kinnitatud 3. aasta väljavõte maksuametist ja maksuhäirete registrist;8.4. PPA tegevusloa koopia, Lasketiiru või laskepaiga kasutamiseks tasulise teenuse osutamiseks;8.5. vähemalt 3. juriidilise isiku esindajate relva- ja laskeõppe läbiviimise Eesti Laskurliidu (ELL) laskeinstruktori litsentsi koopiad, 8.6. Juriidilise isiku relvade eest vastutava õigust tõendava dokumendi koopia;8.7. Haridusministeeriumi poolt väljaantud koolitusloa koopia väljaõppe läbiviimiseks; 8.8. Koostöölepingu koopia Töötukassaga, mis tagab väljaõpetatavatele peale rahvusvahelistesse turvafirmades tööleasumist, töökaotuse korral töötukassa registrisse kandmise.8.9. sõnade ja numbritega kirjutatud konkreetne arvuline pakkumissumma (ühe kuu üür);8.10. pakkumise tegemise kuupäev, pakkumise esitaja allkiri, juriidilise isiku esindaja puhul volikiri.9. Saabunud pakkumised registreeritakse nende saabumise järjekorras. Soovi korral väljastatakse pakkumise esitajale tõend pakkumise esitamise kohta.10. 15 minutit pärast pakkumiste esitamise tähtaja möödumist avab Kaitseliidu komisjon enampakkumisele esitatud ümbrikud. Kõik tähtajaks laekunud pakkumised avatakse nende registreerimise järjekorras ja kantakse enampakkumise protokolli. Pakkumiste avamine on avalik ja selle juures võivad viibida kõik pakkumiste esitajad.11. Kui enampakkumisele ei esitatud ühtegi pakkumist või kui ühtki pakkumist enampakkumisele ei lubata, loeb komisjon enampakkumise nurjunuks.12. Pakkumised, mis ei ole tähtajaks laekunud või ei vasta käesolevas korras nimetatud nõuetele, enampakkumises ei osale. Tähtaegselt esitatud, kuid nõuetele mittevastava pakkumise kohta tehakse enampakkumise protokolli märge selle mitteosalemise põhjuse kohta.13. Enampakkumise võitjaks on enampakkumisel osaleja, kes tegi suuruselt kõige kõrgema pakkumise, esitas P 8. Nõutud dokumendid ja tõendid ning vastas maleva poolt seatud tingimustele. Kui 2 või enam enampakkumises osalejat on teinud võrdse kõrgema pakkumise, korraldatakse nende vahel 10 päeva jooksul täiendav enampakkumise voor. Täiendav voor viiakse läbi kirjalikult sama komisjoni poolt, kui müügi korraldaja vastavalt ei otsusta korraldada suulist enampakkumist või muuta komisjoni koosseisu. Täiendava vooru alghinnaks on esimeses voorus pakutud kõrgeim pakkumine.14. Kirjaliku enampakkumise võitja ja paremuselt teise pakkuja nime ning nende pakkumised teeb korraldaja kõigile pakkumiste esitajatele kirjalikult teatavaks viie päeva jooksul pärast enampakkumise toimumist. 15. Kolme päeva jooksul pärast enampakkumise tulemuste teatavakstegemist on enampakkumisel osalejatel ning teistel asjaosalistel õigus esitada komisjonile proteste enampakkumise läbiviimise kohta. Korraldaja teeb kolme päeva jooksul otsuse protesti rahuldamise või rahuldamata jätmise kohta. Protestid tuleb esitada Kaitseliidu Pärnumaa maleva staapi.16. Kaitseliidu keskjuhatus kinnitab 20 tööpäeva jooksul alates enampakkumise toimumisest enampakkumise tulemused, jätab need kinnitamata või tunnistab enampakkumise nurjunuks.17. Enampakkumise tulemused jäetakse Kaitseliidu keskjuhatuse poolt kinnitamata, kui:17.1. enampakkumise läbiviimisel rikuti oluliselt enampakkumise protseduuri;17.2. selgub, et kirjaliku enampakkumise võitjal ei olnud õigust enampakkumisest osa võtta;17.3. enampakkumisel osalejana ei registreerunud ühtegi isikut või ei esitatud nõuetele vastavat pakkumist;17.4. enampakkumisel ilmnes osalejate kokkulepe või kooskõlastatud tegevus, mis mõjutas või võis oluliselt mõjutada enampakkumise tulemust;17.5. enampakkumisel rikuti õigusaktidega sätestatud korda enampakkumise tulemust mõjutanud ulatuses;17.6. vähemalt ühel osalejal ei olnud õigust enampakkumisest osa võtta ja nimetatud isiku või isikute osavõtt mõjutas oluliselt enampakkumise tulemust;17.7. võitis pakkumine, mis on Kaitseliidu jaoks majanduslikult vastuvõetamatu.18. Enampakkumiste tulemuste kinnitaja peab enampakkumise kinnitamata jätmise põhjused formuleerima ja kirjalikult vormistama. Enampakkumise kinnitamata jätmise kohta peab ta enampakkumise protokollile tegema kirjaliku märke, lisades samas ka otsuse kuupäeva ning enampakkumise kinnitamata jätmise põhjusi fikseeriva dokumendi asukoha.19. Enampakkumise nurjunuks tunnistamise korral:19.1. üürilepingut ei sõlmita.20. Enampakkumise tulemuste mittekinnitamisel enampakkumise protseduurireeglite rikkumise või riigivaraseaduse, käesoleva korra ja teiste õigusaktide nõuete rikkumise tõttu on enampakkumise korraldajal õigus süüdlastelt tekkinud kahju sisse nõuda.21. Kaitseliidu keskjuhatus otsustab ühe kuu jooksul avaliku enampakkumise tulemuste kinnitamata jätmisest, kas korraldada uus enampakkumine, lükata enampakkumine edasi või loobuda uuest enampakkumisest.22. Ühe kuu jooksul pärast enampakkumise tulemuste kinnitamist sõlmitakse enampakkumise võitjaga üürileping arvestades käesolevas korras esitatud tingimusi. Lepingu allkirjastamise aja ja koha teatab enampakkumise võitjale enampakkumise korraldaja kirjalikult. 23. Vara valduse üleandmine toimub üleandmise- vastuvõtmise akti allkirjastamisega. Üleandmise- vastuvõtmise aktis kirjeldatakse vara koosseisu ja seisundit.24. Üürilepingut ei sõlmita kui:24.1 Kaitseliidu keskjuhatus ei kinnita enampakkumise tulemusi;24.2 ilmnevad seaduslikud takistused, mille tõttu lepingu sõlmimine ei ole võimalik kolme (3) kuu jooksul arvates enampakkumise tulemuste kinnitamisest.25. Kui üürileping jääb sõlmimata muu põhjuse tõttu, ei maksta enampakkumise korraldaja poolt täiendavaid hüvitisi ega korvata kahjusid.26. Lepingu sõlmimisest kõrvalehoidmisel võib Kaitseliit avaliku enampakkumise tulemused tühistada.27. Kui enampakkumisel osaleb isik, kellel ei ole õigust enampakkumisel osaleda, on ta kohustatud hüvitama kõik enampakkumise tulemuste kinnitamatajätmisega enampakkumise korraldajale või Kaitseliidule tekkivad kulutused ja kahjud.28. Kui avaliku enampakkumise võitja ei ole tähtaegselt lepingut sõlminud, võib sõlmida lepingu paremuselt teise pakkumise teinud isikuga. Korraldaja määrab lepingu sõlmimise tähtaja, mis võib olla kuni üks kuu.29. Avaliku enampakkumise tulemuste tühistamise otsuse järel otsustatakse ühe kuu jooksul uue enampakkumise korraldamine, enampakkumise edasilükkamine või uuest enampakkumisest loobumine. |
|  |

**KINNISTU ja HOONE ÜÜRIILEPING PROJEKT**

Pärnu, …. 2016.a nr

**Kaitseliit**, registrikoodiga 74000725, aadressiga Toompea 8, Tallinn, mida esindab Kaitseliidu keskjuhatuse xxxxxx otsusega nr K-0.1-1/16/xxxxxPR antud volituse alusel Kaitseliidu Pärnumaa maleva pealik kolonelleitnant Tõnu Miil (edaspidi: **Üürileandja**) ja

**……………..**, registrikoodiga ………….., aadressiga ………………………, mida esindab juhatuse liige ……………………. (edaspidi: **Üürnik**),

keda nimetatakse ka Pool või üheskoos Pooled, on sõlminud käesoleva üürilepingu (edaspidi **Leping**), alljärgnevas:

1. **Lepingu objekt**

1.1. Lepinguga annab Üürileandja Lepingus sätestatud tingimustel ja tähtajaks Üürnikule kasutada Kaitseliidule kuuluva kinnistu: katastritunnusega 62510:089:0002 (**Lisa 1** –kinnistu plaan*)*, suurusega **1813,9m²** (edaspidi **kinnistu**)ja sellel paikneva Lasketiiru hoone koos tehnoseadmete ja rajatistega, ehitusaluse pinnaga **1394**m² (edaspidi **Lasketiir või Hoone**). Kinnistu asub aadressil Pärnu, Raba tn 1a.

1.2. Kinnistu ja Lasketiiru hoone üleandmine Üürniku kasutusse toimub üleandmise-vastuvõtmise akti alusel, mis vormistatakse Lepingu lisana (**Lisa 2**).

1.3. Üürnikul on õigus kasutada kinnistut ja Lasketiiru üksnes sihtotstarbeliselt.

1.4. Üürnikul ei ole õigust anda Kinnistut ja Lasketiiru tervikuna või osaliselt allüürile.

1. **Üür, kõrvalkulud ja arvelduste kord**

2.1. Üürnik tasub Kinnistu ja Lasketiiru kasutamise eest üüri **xx,xx** eurot ühes kalendrikuus.

2.2. Kõrvalkulude (edaspidi **Kõrvalkulud**) eest tasub Üürnik vastavalt Lepingu **Lisas 3** sätestatud tingimustele. Tasumisele kuuluvatele summadele lisandub käibemaks, mille arvestamisel lähtutakse Eesti Vabariigi käibemaksuseadusest.

2.3. Üürnik kohustub tasuma üüri alates Kinnistu ja Hoone üleandmisest Üürnikule, mis fikseeritakse Lisa 2 allkirjastamise kuupäevaga.

2.4. Üürnik tasub üüri kord kuus hiljemalt jooksva kuu viimaseks tööpäevaks. Üürileandja esitab Üürnikule üüri tasumiseks arve maksetähtajaga vähemalt 14 (neliteist) kalendripäeva.

2.5. Üürnik tasub iga jooksva kuu tarbitud Lepingu Lisas 3 loetletud Kõrvalkulude eest vastavalt Üürileandja poolt esitatud arvetele.

2.6. Lepingujärgne makse loetakse tasutuks päeval, millal vastav rahasumma on laekunud Üürileandja arveldusarvele.

**3. Poolte õigused ja kohustused**

3.1. **Üürnik on kohustatud:**

* + 1. tasuma tähtaegselt Üüri ja tasu Kõrvalkulude eest vastavalt Lepingus kokkulepitule;
		2. kasutama Kinnistut ja Lasketiiru heaperemehelikult vastavalt nende sihtotstarbele ja mitte andma allkasutusse;
		3. arvestama Üürileandja õiguste ja huvidega ning vältima tegevust, mis võib kahjustada omaniku õigusi ja huve;
		4. taotlema mõistliku aja jooksul, kuid mitte hiljemaks kui 01.01.2017.a vajalikud litsentsid ja õigusaktidest tulenevad load Lasketiiru avaliku kasutuse tarbeks ja avama lasketiiru avalikuks kasutamiseks. Selleks tehtavad kulutused kannab **üürnik.**
		5. võimaldama tasuta kasutada lasketiiru Kaitseliidu tegevuseks vastavalt antud lepingu **Lisale 4** (Kaitseliidu poolne Kinnistu ja Lasketiiru tasuta kasutamise kava) kavandatud tegevuste läbiviimiseks, mitte vähem kui 100 ööpäeva aastas.

Kasutuskorrad kooskõlastatakse pooltevaheliste läbirääkimiste teel ja täpsustatakse 14 (neliteist) kalendripäeva enne kasutuse toimumist.

* + 1. võimaldama Kaitseliidu liikmeil kasutada, Lasketiirus üürniku poolt pakutavat teenust, üürniku poolt avalikuks teenuseks pakutavast hinnakirjast, 25% madalama hinnaga.
		2. võimaldama üürileandjal tasuta ajutiselt hoiustada Lasketiiru valvestatavas relvahoidlas väljaõppeks relvi ja tagama neile hoiustamise ajal pideva juurdepääsu. Üürnik peab olema valmis lisalepingu sõlmimiseks Kaitseliidu õpperelvade ajutiseks hoiustamiseks Lasketiirus selleks kohandatud relvaruumis. Ajutise Kaitseliidu relvade hoiustamise ajal ei ole üürnikul võimalik kasutada konkreetset relvaruumi ja siseneda sinna ilma Kaitseliidu poolt määratud vastutava isiku juuresolekuta. Sellega seoses tagama, et üürniku valveteenistusel on olemas üks komplekt võtmeid lasketiiru sisenemiseks, liikumiseks seal ja relvaruumile juurdepääsemiseks. Üürileandja poolt võtmekomplekti kasutamine registreeritakse vastavas registris ja kasutamiskord lepitakse kokku kahepoolselt eraldi protseduuri reeglina ja muudetakse vastavalt vajadusele.
		3. täitma Eesti Vabariigi õigusaktidest tulenevaid Hoonele ja Lasketiirule esitatavaid ekspluateerimise eeskirju ning kõiki ettekirjutusi ja korraldusi, mis puudutavad Lasketiiru tule-, töö- elektriohutuse ja sanitaarnõudeid, Kinnistu ja Hoone korrashoidu ja nõudeid;
		4. viivitamatult teatama Üürileandja volitatud esindajale igast Hoones toimunud avariist, tulekahjust jms., võttes koheselt tarvitusele abinõud õnnetusest tulenevate võimalike kahjude vältimiseks ja õnnetuste tagajärgede likvideerimiseks;
		5. lubama Üürileandja esindajaid eelnevalt kokkulepitud ajal takistamatult siseneda kinnistule ja hoonesse, üürileantava vara seisukorra kontrollimiseks;
		6. teatama Üürileandjale viivitamatult oma andmete (aadress, telefonid, pangaarve, kontaktisik jms.) muutumisest;
		7. tegema omal kulul tegevusest tulenevalt ning vastavalt vajadusele Hoone ja tehnosüsteemide säilimiseks vajalikku hooldus- ja jooksvat remonti;
		8. investeerima igaaastaselt hoone seisukorra kaasajastamiseks, ja õigusaktidega lasketiirudele ettenähtud nõuete ning ohutuse tagamiseks minimaalselt 5000,00 EUR-i. Investeerimise iga-aastane kava koostatakse üürniku ja üürileandja koostööna iga järgneva aasta alguseks ning kinnitatakse Kaitseliidu Pärnumaa maleva pealiku poolt;
		9. üürnik peab kooskõlastama iga lasketiiru ja hoonega seotud remondi ehitus-, ja ümberehitustööde tegemise kirjalikult Üürileandjaga.
		10. Igaaastase investeerimiskavaga ettenähtud tööde teostuse, mahud ja maksumuse kinnitab üürileandja;
		11. tegema Lepingu kehtivuse ajal oma kulul Lasketiirus ja Hoones kapitaalremonti juhul, kui selle tegemise vajadus tekib Üürniku süü läbi;
		12. mitte kasutama seadmeid ja tehnoloogiat, mis tekitavad üldkehtivatest normidest suuremat vibratsiooni ja müra, raadio- ja TV häireid, ümbrust ja keskkonda kahjustavat tolmu, mürgiseid gaase, kahjulikku kiirgust, kanalisatsioonikahjustusi ning elektrivõrgu ülekoormust;
		13. hüvitama Üürileandjale kõik Üürniku või Üürniku külastajate ja klientide süü läbi Kinnistu ja Hoone või tehnosüsteemide ja seadmete rikkumisest tekitatud kahjud taastamisväärtuse hinnaga;
		14. lepingu lõppemisel või lõpetamisel tagastama Hoone Üürileandjale hiljemalt 7 (seitse) kalendripäeva jooksul Lepingu lõppemise või lõpetamise päevast arvates. Kinnistu ja hoone tuleb tagastada vähemalt samas seisundis, kui Üürnik selle sai, arvestades nii kasutamisega kaasnevat normaalset kulumist kui ka Üürnikule pandud investeerimise, hooldus-, jooksva- ja kapitaalremondi kohustust;
		15. korraldama omal kulul perioodilise koristamise Kinnistul ja Lasketiirus, tagamaks tuleohutus ja kinnistu heakord kooskõlas Pärnu linna Heakorraeeskirjast tulenevaga;
		16. märgistama ja hoidma nähtaval Lasketiiru evakuatsiooni teede märgistusi vastavalt „Evakuatsiooni plaanile“.
		17. tutvustama Hoones töötavatele isikutele allkirja vastu „Evakuatsiooni plaani“.
	1. **Üürnikul on õigus:**
		1. saada Lisas 1 fikseeritud tingimustele Kinnistu, Hoone ja Lasketiiru valve ning tehnoseadmed oma valdusesse ning kasutusse. Kinnistu ja Hoone üleandmine fikseeritakse üleandmise- vastuvõtmise aktiga (Lisa 2);
		2. Üürnik peab tagama, olemasolevate side ja nõrkvoolu süsteemide, ATS ja valveseadmete korrasoleku vastavalt KL PS G6 poolt sõlmitud teenuslepingule, ja häiresignaalide jõudmise maleva valveteenistusele;
		3. lepingus toodud eesmärgil ja tingimustel takistamatult kasutada Kinnistut, Hoonet ja Lasketiiru ning selles olevaid kommunikatsioone ja tehnoseadmeid;
		4. paigaldada Hoonesse Üürileandjaga kooskõlastatud lisaks valvesüsteeme ja sõlmida/muuta Üürileandjaga kooskõlastatult turvateenuse pakkujaga turvalepinguid, tarbimis/ hoolduslepinguid jne.

3.3. **Üürileandja on kohustatud:**

3.3.1. teatama Üürnikule viivitamatult oma andmete (aadress, telefonid, pangaarve, kontaktisik jms.) muutumisest.

3.4. **Üürileandjal on õigus:**

3.4.1. kontrollida Kinnistu ja Hoone Lepingujärgset sihipärast kasutamist, selle hooldamist ja säilitamist ning teha vajadusel Üürnikule kohustuslikke ettekirjutusi Lasketiiru tehnilise seisundi halvenemise ärahoidmiseks;

3.4.2. siseneda igal ajal Kinnistule ja Hoonesse avariide või õnnetuste ärahoidmiseks või nende tagajärgede likvideerimiseks, kui nimetatud õnnetused või avariid või reaalne oht nende tekkimiseks võivad ohustada Hoones viibivaid isikuid või Hoone omaniku vara. Üürileandja informeerib võimalusel eelnevalt Üürniku esindajat Kinnistule ja Hoonesse sisenemise vajadusest ning teavitab koheselt Üürniku esindajat toimunud sisenemisest (sisenemise aeg, põhjus, isikute nimed).

**4. Üüritud vara parendamine**

4.1. Üürnik teostab kõik parendused ja muudatused üksnes Üürileandja kirjalikul nõusolekul.

4.2. Üürileandja ei hüvita Üürniku poolt Lasketiiru parenduseks tehtud remondikulutusi, kui kulutuste hüvitamise osas ei ole Poolte vahel eelnevalt kirjalikus vormis kokku lepitud teisiti.

1. **Vastutus**

5.1. Pooled kannavad täielikku varalist vastutust Lepingu täitmata jätmise või mittekohase täitmisega teisele Poolele tekitatud kahjude eest.

5.2. Üürisuhtest tuleneva rahalise kohustuse täitmisega viivitamise korral kohustub viivitav pool, teise poole esimesel nõudmisel, tasuma viivist 0,15% (null koma viisteist protsenti) võlguolevalt summalt iga viivitatud päeva kohta.

5.3. Üürniku poolt Lepingust tuleneva rahalise kohustuse täitmisel loetakse esmajärjekorras tasutuks Üürniku poolt tasumisele kuuluvad viivised, seejärel leppetrahv, seejärel Üür ning siis Kõrvalkulude summad.

5.4. Kinnistu ja Lasketiiru vabastamisega viivitamise korral tasub Üürnik Üürileandja nõudmisel lisaks Üürile Leppetrahvi suurusega 72,50 (seitsekümmend kaks eurot ja viiskümmend senti) iga viivitatud päeva eest ning hüvitab Üürileandjale kõik tema poolt kantud tõestatud kulutused ja kahjud, mida leppetrahv ei kata.

5.5. Ruumi sanitaar- ja muude seadusandlikest aktidest tulenevate nõuete täitmise eest vastutab Üürnik oma tegevusele vastavas ulatuses.

**6. Lepingu kehtivus ja muutmine**

6.1. Leping jõustub alates **xxxx 2016.a** ja kehtib kuni **xxxx 2026.a.**

6.2**.** Lepingu tingimusi võib muuta Poolte kirjalikul kokkuleppel. Kirjaliku vormi järgimata jätmisel on Lepingu muudatus tühine.

6.3. Juhul, kui mõni Lepingu säte osutub Eesti Vabariigi õigusaktidega vastuolus olevaks, ei mõjuta see teiste Lepingu sätete kehtivust. Pooled teevad oma parima selleks, et asendada kehtetu säte uue, kehtiva sättega, mis vastab Lepingu sisule ja eesmärkidele.

**7. Lepingu lõppemine ja ülesütlemine**

7.1. Andes Üürnikule kirjaliku teatega eelnevalt mõistliku aja Lepingu ülesütlemise aluse kõrvaldamiseks või heastamiseks on Üürileandjal õigus Leping ennetähtaegselt üles öelda ning nõuda Kinnistu ja Lasketiiru viivitamatut tagastamist 30 (kolmekümnese) kalendripäevase etteteatamisega järgmistel juhtudel:

7.1.1. Üürnik kasutab Lasketiiru vastuolus Lepingus ettenähtud sihtotstarbega ei täida lepingu Lisas 4 esitatud tingimusi, ja kui üürnik ei täida käesoleva lepinguga võetud igaaastast investeerimiskohustust õigeaegselt ning kokkulepitud mahus;

7.1.2. Üürnik ei tee Kinnistu ja Lasketiiru ning tehnosüsteemide korrashoiuks vajalikku hooldus- ja jooksvat remonti või Üürniku kohustuseks olevat kapitaalremonti hoolimata Üürileandja eelnevatest palvetest.

7.1.3. Üürnik on Üüri ja/või muude maksmisele kuuluvate summade tasumisega viivitanud 3 (kolmel) järjestikusel maksetähtpäeval või kui Üüri ja/või muude maksmisele kuuluvate summade võlgnevus ületab 3 (kolme) kuu Üüri suuruse summa. Üürnik on viivitanud jooksva aasta kokkulepitud investeeringute teostamisega 3 kuud;

7.1.4. Üürnik tahtlikult või raske hooletusega halvendab Kinnistu ja Lasketiiru seisundit, sealhulgas, kuid mitte ainult, ehitab Lasketiiru ümber ilma Üürileandja eelneva kirjaliku loata;

7.1.5. vaatamata Üürileandja kirjalikule nõudmisele ei täida endale Lepinguga võetud kohustusi.

7.2. Üürnikul on õigus Leping erakorraliselt üles öelda, kui Kinnistu või Lasketiiru sihipärane kasutus on oluliselt takistatud Üürileandjast tuleneval põhjusel ja Üürileandja ei kõrvalda takistust temale selleks antud mõistliku tähtaja jooksul.

7.3. Ruumi tagastamine Üürileandjale vormistatakse üleandmise-vastuvõtmise aktiga.

**8. Vääramatu jõud**

8.1. Pooled ei vastuta Lepingust tulenevate kohustuste mittetäitmise või mittenõuetekohase täitmise eest, kui see on tekkinud vääramatu jõu mõjul (edaspidi nimetatud Vääramatu jõud). Vääramatu jõu all mõistavad Pooled mistahes sündmust, mille üle Pooltel puudub kontroll ja mida nad ei saa mõjutada, ei või ega pea ette nägema ega ära hoidma.

8.2. Lepingu punkt 8.1. ei vabasta Pooli jõupingutuste rakendamisest selliste põhjuste kõrvaldamiseks ning Pooled peavad oma Lepinguliste kohustuste täitmist jätkama niipea, kui sellised takistused on kõrvaldatud.

**9. Vaidluste lahendamine**

9.1. Lahkhelid, vaidlused ja pretensioonid, mis tekivad Poolte vahel seoses Lepingu rakendamise või tõlgendamisega, lahendatakse läbirääkimiste teel.

9.2. Juhul, kui lahkhelisid ei õnnestu kõrvaldada läbirääkimiste teel, lahendatakse need Eesti Vabariigis kehtivate õigusaktide alusel Pärnu Maakohtus.

**10. Konfidentsiaalsus**

10.1. Lepingu hind on konfidentsiaalne ning ei kuulu avaldamisele kolmandale isikule, välja arvatud avaldamiskohustuse korral, mis on ette nähtud Eesti Vabariigi õigusaktiga.

**11. Muud tingimused**

11.1. Leping tühistab kõik Poolte vahel Lepingu objektiks oleva Kinnistu ja Hoone üürileandmist puudutavad varasemad suulised ja kirjalikud kokkulepped.

11.2. Lepingu allakirjutamisega Pooled kinnitavad, et neil on olemas Lepingu sõlmimiseks vajalik õigus- ja teovõime, et Leping on alla kirjutatud selleks õigustatud isikute poolt ja et Lepingu sõlmimisega ei ole nad rikkunud ühtegi enda suhtes võetud kohustust ja/või kehtiva seaduse või muu õigusakti sätet.

11.3 Lepingul on selle sõlmimise hetkel järgmised lisad:

11.3.1. Lisa 1 – Kinnistu plaan;

11.3.2. Lisa 2 – Kinnistu ja hoone üleandmise-vastuvõtmise akt;

11.3.3. Lisa 3 – Kommunaal- ja muude teenuste osutamise ning nende eest tasumise kord;

11.3.4. Lisa 4 – Kaitseliidu poolne Kinnistu ja Lasketiiru tasuta kasutamise kava .

11.4. Leping allkirjastatakse digitaalselt.

11.5. Pooltevahelised Lepinguga seotud teated esitatakse kirjalikus vormis kas e-postiga või tähitud kirjaga, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi. E-postiga edastatud teade loetakse esitatuks, kui selle kohta on kirja adressaat saatnud kättesaamise teate kirja saatjale.

**12. Poolte rekvisiidid ja kontaktisikud**

12.1. **Üürileandja rekvisiidid on:**

Kaitseliit

Registrikood: 7400072

Asukoht: Toompea 8, 10142 Tallinn

IBAN: EE461010022002422007, viitenumber: 62020100012 (SEB)

Lepinguga seotud kontaktisik: haldusjuht Alar Ehala, mob. +372 53041570,

, e-post: alar.ehala@kaitseliit.ee;

* 1. **Üürniku rekvisiidid on:**

……………………………

Registrikood: ……………..

Asukoht: ………………….

Lepinguga seotud kontaktisik: ……………. tel ………………, e-post:

Üürileandja Üürnik

Kolonelleitnant Tõnu Miil

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LISA 1** Kinnistu ja hoone üürilepingule nr …………………., mis on ……………….. 2016.a sõlmitud **Kaitseliidu** ja …………………………. vahel

**KINNISTU** 62510:089:0002, **PLAAN**

**LISATAKSE LEPINGU SÕLMIMISE JÄREL**

Üürileandja eest ja nimel: Üürniku eest ja nimel:

Kolonelleitnant Tõnu Miil

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LISA 2** Kinnistu ja hoone üürilepingule nr …………. mis on …………. 2016.a sõlmitud **Kaitseliidu** ja **………………………….** vahel

**KINNISTU ja HOONE/LASKETIIRU ÜLEANDMISE-VASTUVÕTU AKT**

Pärnu, ………….. 2016.a.

1. Üürileandja annab Üürnikule Hoone võtmed – ……. Tk.
2. Tehniline dokumentatsioon – 1 kaust
3. Arvestite näidud fikseeritakse ……….. 2016.a seisuga.
4. ATS ja valveseadmed;
5. Lasketiirude ja hoone sissesade ja mööbli loetelu.

Elektriarvesti näidud:

Veearvesti näit:

Soojaarvesti näit:

Märkused:

Üürileantava kinnistu ja hoone üldine seisukord:

Käesolevale aktile alla kirjutades Üürnik kinnitab, et ta on tutvunud Raba tn 1a, Pärnu linnas asuva kinnistu ja hoonega (edaspidi Hoone/Lasketiir) ning on teadlik Kinnistu, Hoone ja tehnoseadmete seisukorrast nende üleandmise ajal ning ei esita nende kasutamisel nõudmisi, mida põhjendab nende seisukorraga, kuid mida ta ei esitanud vastuvõtmisel.

Aktis fikseerimata puudused, mis on seotud normaalset kulumist ületava lepingueseme seisundi halvenemisega, loetakse tekkinuks Üürniku tegevuse või tegevusetuse tagajärjel.

Käesoleva lepingu lisa sisaldab fotosid Lasketiiru hoone, hooneosade, ruumide ja seadmete seisukorrast üleandmisel.

Üürileandja eest ja nimel: Üürniku eest ja nimel:

Kolonelleitnant Tõnu Miil

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LISA 3** Kinnistu ja hoone üürilepingule nr …………………., mis on ……………….. 2016.a sõlmitud **Kaitseliidu** ja **………………………….** vahel

**KOMMUNAAL- JA MUUDE TEENUSTE OSUTAMISE NING NENDE EEST TASUMISE KORD**

1. Üürileandja vahendab Üürnikule alljärgnevaid kõrvalteenuseid (edaspidi nimetatud Kõrvalkulud):
2. Elektrienergia tarbimise kuutasu
3. Vee- ja kanalisatsiooni tarbimise kuutasu
4. Kaugkütte tarbimise kuutasu
5. Telefoni ja interneti kasutamise kuutasu
6. Valveseadmete ja ATS hoolduse kuutasu
7. **Elektrienergia** kulu määratakse Üürniku elektrienergia arvesti järgi (lisandub elektriaktsiis ja taastuvenergia tasu ning võimsus, reaktiivenergia ja võrgutasu) vastavalt teenuseosutaja poolt kehtestatud tariifidele.
8. **Vee** eest tasumine toimub olemasoleva eraldi paikneva arvesti alusel vastavalt teenuseosutaja poolt kehtestatud tariifidele.
9. Üürnik võib sõlmida Kinnistu ja Hoone haldamiseks ja hooldamiseks teenuste lepinguid ning teenuse eest maksmine toimub sellisel juhul otse lepingupartnerile ning neid ei loeta investeerimiskohustuse makseks.
10. Juhul, kui Üürnik kasutab mõnda lisateenust, mis ei ole Lepinguga või käesoleva lisaga reguleeritud ja mille eest tasub vastavatele asutustele Üürileandja, on Üürnik kohustatud Üürileandjale tasuma nimetatud lisateenuse eest vaid juhul, kui Pooled on selle kohta sõlminud eraldi kokkuleppe Lepingu lisana.
11. Kõrvalteenuste hinnale lisandub käibemaks.

Üürileandja eest ja nimel: Üürniku eest ja nimel:

Kolonelleitnant Tõnu Miil

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LISA 4** Kinnistu ja hoone üürilepingule nr …………. mis on …………. 2016.a sõlmitud **Kaitseliidu** ja …………………………. vahel

**KAITSELIIDU POOLNE KINNISTU JA LASKETIIRU TASUTA KASUTAMISE KAVA**

1. KL personali ja liikmete lasketreening igal kolmapäeval 09:00 – 21:00 ja igal neljapäeval: 17:00 -21:00
2. KL liikmete väljaõppeüritused: 2 nädalavahetust kvartalis ja vajadusel lisaks 1 nädalavahetus kvartalis.
3. Vähemalt 7 laskevõistlust (1 päev) etteteatamisega minimaalselt 14 päeva.

Nädalavahetuseks loetakse aega, reede õhtust alates kella 17:00 kuni esmaspäeva hommikuni 10:00.

Kaitseliidu lasketreeningute ja laskevõistluste ajal tagab vajalike märklaudade ja seadmete korrasoleku üürnik.

Üürileandja eest ja nimel: Üürniku eest ja nimel:

Kolonelleitnant Tõnu Miil

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_